|  |  |
| --- | --- |
| **Politiområdet**    **Nationalt Cyber Crime Center** | Den 5. december 2014  HJ nr. 2012-1009-5 |

**Sammenfatning af typer af oplysninger om tele- og internettrafik, som er af væsentlig eller afgørende betydning for politiets efterforskning**

Grundlæggende er det helt afgørende for politiets efterforskning at have mulighed for via reglerne i retsplejeloven om indgreb i meddelelseshemmeligheden og edition at få oplysning om, hvem der kommunikerer med hvem i hvilket tidsrum, og hvor de pågældende var på det pågældende tidspunkt, hvad enten der kommunikeres via telefoni eller internet, analogt eller digitalt.

Kommunikationen flytter gradvist, men hastigt, over fra analoge platforme til digitale platforme (internetbaseret).

Oplysninger om internetteletrafik adskiller sig *teknisk* markant fra oplysninger om telefonitrafik. Imidlertid er der grundlæggende tale om samme *typer* af oplysninger om kommunikationsspor, som det er af væsentlig eller afgørende betydning, at politiet har adgang til indgår i efterforskningen af en række strafbare forhold.

På denne baggrund er det Rigspolitiets vurdering, at de i nedennævnte skema angivne *typer* af trafikoplysninger inden for henholdsvis telefonitrafik og internettrafik er af væsentlig og i nogle tilfælde afgørende betydning for efterforskning af alle former for strafbare forhold, der tager udgangspunkt i

* enten et digitalt (f.eks. server eller bankkonto) gerningssted, hvortil der skal knyttes en eller flere mistænkte,
* eller en eller flere mistænkte, i hvilken forbindelse det er afgørende at få afdækket, hvilke personer eller servere den mistænkte har kommunikeret analogt eller digitalt med og/eller fysisk befundet sig i forbindelse med udøvelsen af en forbrydelse.

Skemaet er lodret opdelt i henholdsvis oplysninger om telefonitrafik og internettrafik, hvor de angivne samme typer af trafikoplysninger (kommunikationsspor) vandret indbyrdes kan sammenlignes.

|  |  |  |
| --- | --- | --- |
| **Oplysninger om**  **telefonitrafik** | **Oplysninger om internettrafik** | |
| A telefonnummer | Source IP og portnummer | |
| B telefonnummer | Destination IP og portnummer | |
| C telefonnummer |  | |
| Starttidspunkt | **Mobil datatrafik:**  Oplysninger om initierende datapakke med angivelse af tidsstempling | **Kabel:**  Prioritet 1: Oplysninger om initierende datapakke samt om volumental, der angiver, hvor mange bytes der er overført i forbindelse med datatrafikken  Prioritet 2: Oplysninger om internettrafik om hver 500. datapakke for hver enkelt abonnent.  Prioritet 3: Oplysninger om internettrafik om hver 1.000. datapakke for hver enkelt abonnent. |
| Sluttidspunkt | Oplysninger om volumental, der angiver, hvor mange bytes der er overført i forbindelse med datatrafikken |
| Lokation (Celler ved kommunikationens start- og sluttidspunkt) | Mobil datalokation (celler ved kommunikationens start samt lokation ved hver celleskift, når der er tale om data (TDC-løsningen) |  |
| Identiteten på kommunikationsudstyr (IMSI- og IMEI nr.) |  | |
| Oplysning om tidspunkt for aktivering, ibrugtagning, sidst anvendt og nedlæggelse af anonyme tjenester (taletidskort) |  | |